BASES DA III EDICIÓN DOS PREMIOS SOFÍA NOVOA ORTIZ Á INCLUSIÓN DA PERSPECTIVA DE XÉNERO NOS TRABALLOS DE FIN DE GRAO E FIN DE MÁSTER
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 29/10/2018)

A deputada delegada na Área de Igualdade desta Deputación, mediante resolución presidencial núm.2018020218, de 19 de outubro de 2018, aprobou as seguintes bases: A promoción da igualdade real e efectiva entre mulleres e homes é unha das principais liñas de actuación da Deputación de Pontevedra, por iso, un ano máis, potencia a realización de traballos de fin de grao e de fin de máster nos que se integre a perspectiva de xénero. Consciente da importancia da investigación e do estudo do significado e do alcance da igualdade entre mulleres e homes, que redunda en beneficio do progreso e do benestar do conxunto da sociedade, convócase a terceira edición dos Premios Sofía Novoa Ortiz á Inclusión da Perspectiva de Xénero nos Traballos de Fin de Grao e Fin de Máster, que se rexerán polas seguintes bases: Fomentar, consolidar e dar a coñecer a inclusión da perspectiva de xénero nos traballos de fin de máster e fin de grao realizados na Universidade de Vigo, nos campus de Vigo e de Pontevedra. A convocatoria está dirixida a todo o alumnado da Universidade de Vigo pertencente aos campus de Pontevedra e de Vigo, que poderá acceder con calquera traballo de fin de grao ou de fin de máster no que se incluíse a perspectiva de xénero e fose presentado, defendido e aprobado durante o curso 2017-2018 en calquera rama de coñecemento. Haberá 3 premios en cada categoría: Os premios estarán suxeitos á retención do IRPF correspondente segundo a lexislación vixente no momento da resolución. O aboamento dos premios efectuarase mediante un ingreso directo na conta bancaria da que sexa titular a persoa beneficiaria. A contía consignada para estes premios imputaráselle á aplicación orzamentaria 18/250.2315.480.02 do Orzamento ordinario do organismo provincial. O xurado reservará o dereito a declarar deserto calquera dos premios ou accésits. Co fin de garantir o anonimato do traballo, a documentación presentarase segundo o procedemento que se indica: Unha vez reci bido o traballo por vía telemática a persoa solicitante recibirá no seu correo electrónico a confirmación de que o proceso se realizou correctamente xunto cunha copia do documento rexistrado. O Servizo de Novas Tecnoloxías da Deputación custodiará o emparellamento do código de inscrición e o código web ata que se coñeza o ditame do xurado, momento no que se realizará o dobre emparellamento dos códigos e se coñecerá a autoría dos traballos premiados. A presentación de solicitudes farase a partir do día seguinte ao da publicación das bases desta convocatoria no Boletín Oficial da Provincia de Pontevedra (BOPPO). O prazo de presentación finaliza o 9 de novembro de 2018 e a data límite para a entrega dos traballos por vía telemática é o 16 de novembro de 2018. Se a documentación achegada estivese incompleta ou presentase erros rectificables (indicados na convocatoria) requiriráselle á persoa autora do traballo que, no prazo de dez días hábiles, complete a documentación ou corrixa as deficiencias; en caso de non facelo desestimarase a súa solicitude. As persoas participantes garantirán que os traballos e os contidos presentados son orixinais e non infrinxen dereitos de terceiras persoas e serán responsables das infraccións que poidan causar neste sentido. Non poderán presentarse aqueles traballos que fosen premiados noutras convocatorias ou concursos. Se se presenta o mesmo traballo a convocatorias simultáneas e este resulta premiado a persoa adxudicataria deber á manifestar a renuncia expresa e formal se acepta outro premio. Os traballos gañadores serán seleccionados por un xurado, nomeado para estes efectos por Resolución presidencial, que estará composto por: O xurado poderá contar coa presenza e a asistencia de persoas expertas nas diferentes áreas e solicitar canta información adicional considere oportuna para a súa resolución. O ditame do xurado será inapelable e poderase declarar deserto o premio no caso de que os traballos non reúnan a calidade suficiente. Este ditame comunicaráselle directamente á persoa gañadora e farase público en www.depo. gal. Os premios entregaranse nun acto institucional organizado pola Deputación. As persoas que integren o xurado percibirán as indemnizacións correspondentes ás axudas de custo e desprazamentos pola asistencia ás xuntanzas das que exista acta. Estes gastos imputaranse con cargo á aplicación orzamentaria 18/250.2315.226.99. A concesión do premio non implica a perda da propiedade intelectual. A Deputación de Pontevedra poderá publicar os traballos premiados, facendo constar sempre a autoría. Un exemplar de cada traballo premiado quedará depositado na biblioteca da institución provincial. Os datos persoais obtidos neste procedemento serán obxecto de tratamento pola Deputación de Pontevedra, en calidade de órgano responsable, coa finalidade de xestionar este procedemento, verificar os datos e documentos que a persoa interesada declare na súa solicitude para comprobar a exactitude destes e levar a cabo todas as actuacións administrativas que, no seu caso, se deriven. A lexitimación para o tratamento dos datos baséase no cumprimento dunha tarefa en interese público ou o exercicio de poderes públicos segundo as normas de rango legal recollidas no apartado “Normativa aplicable” dispoñible na ficha do procedemento en https://sede.depo. gal. Os datos persoais obtidos neste procedemento serán obxecto de comunicación ás administracións públicas no exercicio das súas propias competencias ou cando sexa necesario para que a cidadanía poida acceder de forma integral á información relativa a unha materia. As persoas interesadas poderán acceder, rectificar e suprimir os seus datos, así como exercitar outros dereitos ou revogar o consentimento segundo o previsto en https://depo.gal/proteccion-de-datos/exercicio-de-dereitos. A participación na convocatoria implica a aceptación destas bases. Pontevedra, a 22 de outubro de 2018. A deputada delegada O Secretario Mª Isaura Abelairas Rodríguez Carlos Cuadrado Romay